Provincia de Belun 31/12/2009 Ła Provincia de Bełun, ła fa parte de ła Rejon del Veneto ła confina al nord cò l'Austria , al est co el Friułi-Venesia Julia , al sud cò ła Provincia de Treviso e co ła Provincia de Vicensa, al ovest co el Trentin-Alto Adexe . Ła provincia, tanto łarga e squaxi par intiero fata de munti, ła ga drento łe rejion jeografiche del Cadore, del Feltrin, del'Alpago, de ła Val Zoldana e del'Agordin. Se ghe trova, par la gran parte de ła provincia, ła sesion orientałe de łe Dołomiti, co łe sime de łe Tofane, de łe Tri Sime de Lavaredo, del Monte Pelmo, del Monte Civetta, de ła Marmolada e de łe Pale di San Martino . Ła provincia ła xe sìora de corsi de acòe. El pì grande l'è par serto el Piave, co i afluenti Boite e Cordevołe. Ghe entra un tocheto inte el Feltrin anca el fiume Cismon, afluente de ła Brenta. Inte ła parte meridionałe de ła provincia ghe xe na vale pi larga de le altre, ła Valbelluna, onde che se alsa łe Prealpi vènete, che deso łe fa parte del Parco Nazionale delle Dolomiti Bellunesi. Na volta l'economia del teritorio l'era baxà su l'alpeggio e su na pòvara agricoltura de montagna. Deso l'agricoltura ła cónta de manco, fora che in serti caxi tìpisi come ła coltivasion dei faxułi su l'altopian de Lamon. Inte Belumat xe vegnesto sù un dei distretti industriali pi importanti del Nord-est, quel dei ociałi, in particołar su łe xone de l'Agordin e del Cador. A Agordo gh'è ła sede de ła Luxottica, una de łe industrie itałiane pi ative a liveło internasionałe. A Longaron invése, se cata un stabiłimento de ła Safilo. Un setor ben important par l'economia l'è el turismo: ła provincia ła pol vantar alcune de łe stasion turistiche de montagna pi conosùe a liveło nasionałe come Cortina d'Ampezzo, Alleghe, Auronzo di Cadore, Falcade, Arabba, al col del Nevegal e in xeneral łe xone del Cador e de l'Agordin. Nella Provincia xe presenti alcune minoranse lenguistiche, tutelà dal statuto provinciałe: ła minoransa ladina situà inte i tri comuni de Colle Santa Lucia/, Livinallongo del Col di Lana/ e Cortina d'Ampezzo/; łe minoranse germanofone dei comuni de Alpago e Tambre. Belun - 35 703 abitanti Feltre - 20 652 abitanti Sedico - 10 018 abitanti I altri sentri pi grosi de 'sta provincia qua i ze Cortina d'Ampezzo, Agordo, Pieve di Cadore e Mel.